เพื่อนซื้อดีลแล้วใช้ไม่ทัน บอกว่าต้องมาทานภายใน 2 ‪วัน จอยจ้าก็เคลียร์คิวมาทานแทนทันที ขอบคุณเพื่อนหยกมา ณ ที่นี่ด้วยนะจ้า‬
 
เส้นทางมาร้าน เรามาบีทีเอสค่ะ ลงสถานีพญาไท ข้ามถนนตรงตึกที่เรียนพิเศษ แล้วก็เลี้ยวขวา ตรงมาอีกนิด ก็จะเจอโรงแรมทางซ้ายมือค่ะ ซึ่งร้านอาหารนี้อยู่ชั้นล่างค่ะ
 
ร้านอาหารเปิดให้ทาน ‪6 โมงเย็นค่ะ ดีลที่เพื่อนซื้อจะใช้ได้แค่วันจันทร์ถึงพฤหัสบดีค่ะ ซึ่งตอนแรกในดีล แจ้งว่าเป็น ‬Seafood Bucket แต่ว่าพอเรามาถึง จัดเทศกาลหอยนางรมสดพอดี ลาภลอยสุดๆเลย เพราะส่วนตัวชอบทานหอยนางรมอยู่แล้วค่ะ ถูกใจสิคะแบบนี้
 
เราเคยมาทานที่นี่แล้ว แต่เคยทานที่เป็นวันอาทิตย์ค่ะ ครั้งนี้ เราก็เลยตั้งใจว่า อะไรที่เมนูซ้ำ จะไม่ทานค่ะ เพราะกระเพาะเรามีจำกัด???? แต่ว่าเท่าที่ดู ไม่ค่อยซ้ำกับที่ทานเท่าไหร่นะ เตรียมพุงพร้อมก็เดินวนกันเลยค่ะ
 
- Oysters หรือหอยนางรมสด มีมาให้เราเลือกทานถึง 8 ชนิดเลยค่ะ คือ Kumamoto, Irlande Kerber, Sydney Rock, Pacific Rock, Fine Prat Ar Conm, Wild, Fine De Normandie และ Fin De Claire
แต่ละชนิดมีรสชาติคล้ายๆกัน อาจจะต่างนิดหน่อยที่ความนุ่ม ความคาว และกลิ่น แต่โดยรวมก็คล้ายๆกันไปหมด ???? ถือว่าทานได้ แต่ไม่ได้ฟินนักค่ะ มีน้ำจิ้มหลากหลายให้เลือกเยอะดี แต่น้ำจิ้มซีฟู้ดเค็มมากเกินไปค่ะ เราเป็นคนที่ชอบทานแบบตักเป็นก้อนๆด้วย แทบไม่ไหวเลยค่ะ ถ้าลดเค็มมากกว่านี้ก็น่าจะโอเคหน่อย เพราะหอยก็เค็มอยู่แล้วด้วยค่ะ
 
- Oysters และ Mussels ที่นำมาทำสุกปรุงรส และมีหลากหลายเมนูค่ะ
1 Baked Oyster with Honey Miso and Caramelized Apple Tofu มีผสมผักนุ่มๆด้วย รสชาติออกหวานเค็มหอมๆใช้ได้ค่ะ
2 Baked Oysters "Rockefeller" เมนูนี้อบมาแบบแห้งๆไม่ได้ชุ่มน้ำค่ะ ผักขมพอได้ แต่ไม่ค่อยนุ่มมากนัก ด้านบนมีกรุบๆก็ได้รสชาติไปอีกแบบค่ะ
3 Baked Oysters "Bienville" เหมือนใส่ครีมมายองเนส หอมๆดี
4 Baked Oysters "Japanese Motoyaki" คล้ายๆไข่ตุ๋น ออกนุ่มๆค่ะ
5 Baked Oysters and Seafood "Thermidor" หอมๆครีมไวท์ซอส ได้รสหอยเด่น แต่แอบเลี่ยนนิดนึง
6 Passion Fruit Hollandaise มีผสมเสาวรส มีรสเปรี้ยวนิดๆ แปลกดีค่ะ ก็ชอบนะคะ
7 Black Mussels with Garlic, Parsley, White Wine and Butter เมนูนี้เป็นหอยแมลงภู่ตัวอ้วน เนื้อสดอร่อย แต่เหมือนมีส่วนผสมบลูชีสนิดๆ ไม่ค่อยชินเท่าไหร่
โซนนี้ยังมีแกงเหลือง ข้าวผัด ซุปมะระ และซุปมะเขือเทศด้วยค่ะ ซึ่งเราชอบซุปมะเขือเทศค่ะ เข้มข้นมีรสครีมๆหน่อยอร่อยดี
 
- Harissa Oysters จะมีกลิ่นเครื่องเทศค่อนข้างแรงแบบที่เราไม่ชอบ เลยไม่ค่อยโดนใจเท่าไหร่ค่ะ
 
- Roasted Lamb แกะอบ ตอนแรกที่เห็นเนื้อแดงๆก็แอบหวั่นเล็กน้อย เพราะเราไม่ใช่สาวกคนทานเนื้อเท่าไหร่ แต่พอได้ลองทาน อร่อยค่ะ เนื้อนุ่มๆหนุบๆ ไม่มีกลิ่นคาว ทานแบบไม่ต้องราดซอสอะไรเพิ่มก็ทานได้นะคะ แต่ราดเพิ่มก็จะเค็มๆหวานๆเพิ่มได้รสชาติอีกแบบค่ะ ทานหมดชิ้นสบายค่ะ
 
- BBQ สามารถเลือกได้ว่าอยากจะทานอะไร แล้วพนักงานจะทำให้ค่ะ มีกุ้ง ปลาแซลมอน ปลากระพง แกะ เนื้อ และหมูค่ะ
#เนื้อ ออกแห้งเหนียวไปหน่อย เคี้ยวไม่ค่อยออก หรือเพราะทำสุกเลยเหนียวไปหน่อยค่ะ
#แกะ พอใช้ได้ มีกลิ่นนิดๆแต่ไม่แรงมากค่ะ
#กุ้ง อร่อย เนื้อเด้งๆหอมๆ ถูกใจค่ะ
 
- Paella ข้าวอบสเปน ดูหน้าตาน่าทานดีค่ะ เป็นข้าวสีเหลือง โรยอาหารทะเลทั้ง หอย กุ้ง และไก่ สวยงามดี พอได้ลองทาน ข้าวนุ่มมีกลิ่นหอมๆของเครื่องเทศ แต่ว่ารสออกหวานไปนิดค่ะ
 
- ยำ มีให้เลือกเป็นปลาหมึกลวก กุ้งย่าง และคอหมูย่าง สามารถสั่งกับพนักงานและรอทำหรือมารับทีหลังก็ได้ค่ะ 
เราเลือกยำกุ้งย่าง รสชาติเปรี้ยวหวานโอเค เนื้อกุ้งใช้ได้มีมันกุ้งด้วย มีไข่ต้มมาทานคู่กัน โอเคเลยค่ะ
 
ใกล้ๆโซนนี้จะมีโซนสั่งส้มตำ คราวที่แล้วทานตำผลไม้ก็อร่อยค่ะ
 
- น้ำพริก แนวอาหารไทย แนะนำค่ะ ซึ่งจะมีน้ำพริกให้ทานคู่ชะอมทอด ผักทอด ปลาทูทอด ผักลวก และไข่ต้มค่ะ
#น้ำพริกอ่อง อร่อยโอเค มีรสหวานนำเค็มตามนิดๆ หอมๆมะเขือเทศ
#น้ำพริกปลาสลิด ปลาฟูกรอบ อร่อยดีค่ะ รสหวานๆเผ็ดๆ ทานเปล่าๆก็เพลินค่ะ
#น้ำพริกกะปิ แอบเค็มเปรี้ยวโดดไปหน่อย ควรเพิ่มความหวานอีกนิดน่าจะกลมกล่อมขึ้นค่ะ
 
อาหารคาว ยังมีบางโซนที่เราไม่ได้ทานรอบนี้ แต่บางโซนก็เคยทานรอบก่อนมาแล้วค่ะ
- Seafood on ice มีกุ้ง หอยแมลงภู่ และปลาหมึกค่ะ เนื้อสดพอใช้ได้ ไม่เหนียวค่ะ
- ปลาดิบ ซูชิ รสชาติธรรมดา ไม่ค่อยโดดเด่น แต่ก็ไม่แย่ค่ะ
- ก๋วยเตี๋ยว ชอบลูกชิ้น แต่น้ำซุปจะออกหวานไปนิดนึง
- สลัด มีทั้งแบบคลุกปรุงรสเองเป็นซีซาร์สลัด และแบบตักที่อยากทานและราดน้ำสลัดตามที่ชอบค่ะ
- อาหารไทย มี ผัดเปรี้ยวหวานไก่ หน่อไม้ฝรั่งผัดเห็ดหอม ปลาผัดพริก และไก่นึ่งซีอิ๊ว
- Selection of Cold Cuts อาหารเนื้อตัดเย็น มี แฮม ไส้กรอก เบคอน เลือกตามชอบเลยค่ะ
- ชีสต่างๆ และขนมปัง
 
ตบท้ายด้วยขนมหวาน เค้ก และไอศกรีม
- ฟองดูว์ มีหลากหลายให้จุ่มก่อนทาน ทั้ง ชีสเค้ก ผลไม้สด ผลไม้แช่อิ่ม มาร์ชเมลโลค่ะ ซึ่งช็อคโกแลตรสชาติเข้มข้นใช้ได้ ทานแล้วนึกถึงช็อคโกแลตสมัยเด็กยี่ห้อแอลฟี่เลยประมาณนั้นค่ะ
- กล้วยบวชชี เนื้อกล้วยหนุบๆ น้ำไม่หวานมาก หอมๆอร่อยค่ะ
- น้ำแข็งใส มีลอดช่อง ลูกชิด และเฉาก๊วยราดน้ำเชื่อมและน้ำตาลค่ะ รสชาติพอใช้ได้ค่ะ มีหอมควันเทียนนิดๆ แต่น้ำราดออกมันๆไปหน่อย เราชอบเฉาก๊วยที่สุดเลยค่ะ เนื้อหนุบๆดี
- เค้กเสาวรสกล้วย ด้านบนเป็นเนื้อมูสสีเหลืองนุ่มๆมีรสเปรี้ยว หอมกลิ่นเสาวรส ส่วนด้านล่างมีรสหวานของช็อคโกแลต ทานรวมกันเปรี้ยวหวานโอเค ชอบที่สุดคือฐาน เพราะมีความกรุบๆ ทำให้รู้สึกเคี้ยวเพลินๆดีค่ะ
- แอปเปิ้ลครัมเบิ้ล เฉยๆค่ะ เนื้อส่วนกลางแห้งเกินไปหน่อย
- ช็อคโกแลตมูส เฉยๆ ไม่ค่อยโดนใจ หวานน้ำตาลเกินไป
- พาย ซอสเปรี้ยวเด่น แป้งไม่กรอบ มีเคี้ยวกรุบๆเม็ดช็อคโกแลตสีทองรสหวานตัดเปรี้ยวดี
- พุดดิ้ง ธรรมดามากเหมือนมีแต่กลิ่นไข่จางๆ
- ฟรุตสลัด สดชื่นเปรี้ยวหวานดี
 
เครื่องดื่มที่รวมในบุฟเฟห์จะมีแค่ชาหรือกาแฟร้อนค่ะ ซึ่งเราสั่งน้ำเปล่าเพิ่ม จะเป็นขวดแก้ว Crystal ราคา 35 บาทค่ะ
 
จบมื้อนี้อิ่มมากค่ะ